Komisjoni direktiiv,

3. detsember 1991,

millega kohandatakse tehnika arengule I lisa nõukogu direktiivis 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe (asbest) turustamise ja kasutamise piirangutega

(91/659/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 27. juuli 1976. aasta direktiivi liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe (asbest) turustamise ja kasutamise piirangutega, [1] mida on viimati muudetud direktiiviga 91/339/EMÜ, [2] ning eriti selle direktiivi artiklit 2a, mis on lisatud direktiiviga 89/678/EMÜ, [3]

ning arvestades, et:

asbesti ja isegi seda sisaldavate toodete kasutamine võib kiudude keskkonda sattumise tõttu põhjustada asbestoosi, mesotelioomi ja kopsuvähki; sellepärast peaksid nende turustamise ja kasutamise suhtes kehtima kõige rangemad võimalikud piirangud;

nõukogu direktiiviga 83/478/EMÜ, [4] millega viiendat korda muudeti direktiivi 76/769/EMÜ, on määratud, et kroküdoliidi tüüpi asbestkiudu ja seda sisaldavaid tooteid ei tohi enam turustada ega kasutada, välja arvatud kolmel erandjuhul; sellesama direktiiviga on kehtestatud kohustuslikud märgistusnõuded kõikide asbestkiude sisaldavate toodete suhtes;

nõukogu direktiiviga 85/610/EMÜ, [5] millega seitsmendat korda muudeti direktiivi 76/769/EMÜ, on määratud, et asbestkiude ei tohi enam turustada ega kasutada mänguasjades, pindadele pihustatavates materjalides ja valmististes, pulbri kujul olevates jaetoodetes, suitsetamisvahendites, katalüütilistes kuumutites, värvides ja lakkides;

inimtervise kaitseks on samuti vaja ohtlike asbestkiudude turustamise ja kasutamise täiustatud seiret, eriti kuna teatavatel kasutusaladel on olemas asendustooted, mida peetakse riskianalüüsi põhjal vähem ohtlikuks;

väga tõhus viis inimtervise ja keskkonna kaitsmiseks on keelata teatavate kiudude, näiteks amfiboolasbestkiudude kasutamine, mis mõnede teaduslike allikate kohaselt on eriti ohtlikud; praktilistel põhjustel ei ole seda keeldu praegu võimalik laiendada looduslikult esinevatele materjalidele nagu näiteks asbestkiude loodusliku lisandina sisaldavad maagid ja liiv;

kiudude püsivustest, mis võimaldab hinnata asbesti sisaldavate toodete põhjustatavaid ohtusid, ei ole veel laialdaselt saadaval; sellest hoolimata tuleks edendada selliseid tooteid, mis vähendavad ohtu inimesele ja keskkonnale;

nõukogu direktiiv 91/382/EMÜ [6] muudab direktiivi 83/477/EMÜ töötajate kaitsmise kohta asbestiga kokkupuutest tulenevate ohtude eest tööl (teine üksikdirektiiv direktiivi 80/1107/EMÜ artiklis 8 määratletud tähenduses);

käesolevas direktiivis sätestatud meetmed on ohtlike ainete ja valmististe sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega kooskõlas,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 76/769/EMÜ I lisa kohandatakse tehnika arengule vastavalt käesoleva direktiivi lisale.

Artikkel 2

1. Liikmesriigid võtavad vastu ja avaldavad käesoleva direktiivi järgimiseks vajalikud sätted 1. jaanuariks 1993 ning teatavad sellest viivitamata komisjonile. Liikmesriigid kohaldavad neid sätteid alates 1. juulist 1993.

Kui liikmesriigid lõikes 1 osutatud meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.

2. Liikmesriigid esitavad komisjonile käesoleva direktiiviga reguleeritavas valdkonnas nende poolt vastuvõetud siseriiklike põhiliste õigusnormide teksti hiljemalt 18 kuud pärast selle vastuvõtmist.

Artikkel 3

Käesolev direktiiv on adresseeritud liikmesriikidele.

Brüssel, 3. detsember 1991

Nõukogu nimel

ase-eesistuja

Martin bangemann

[1] EÜT L 262, 27.9.1976, lk 201.

[2] EÜT L 186, 12.7.1991, lk 64.

[3] EÜT L 398, 30.12.1989, lk 24.

[4] EÜT L 263, 24.9.1983, lk 33.

[5] EÜT L 375, 31.12.1985, lk 1.

[6] EÜT L 206, 29.7.1991, lk 16.

--------------------------------------------------

LISA

Direktiivi 76/769/EMÜ I lisas asendatakse punkt 6 järgmise tekstiga:

"6.1.Kroküdoliit, CAS nr 12001-28-4Amosiit, CAS nr 12172-73-5Antofülliitasbest, CAS nr 77536-67-5Aktinoliitasbest, CAS nr 77536-66-4Tremoliitasbest, CAS nr 77536-68-6 | 6.1.Nende kiudude ning neid kiude sisaldavate toodete, millesse neid kiude on tahtlikult lisatud, turustamine ja kasutamine keelatakse. |

6.2.Krüsotiil, CAS nr 12001-29-5 | 6.2.Seda kiudu sisaldavate toodete turustamine ja kasutamine keelatakse:a)mänguasjades;b)materjalides ja valmististes, mis on ette nähtud pihustamiseks pindadele;c)valmistoodetes, mis lähevad avalikku jaemüüki pulbri kujul;d)suitsetamistoodetes nagu tubakapiibud ning sigareti- ja sigaripitsid;e)katalüütilistes filtrites ja isoleerimisvahendites, mida kasutatakse vedelgaasil töötavates katalüütilistes kuumutites;f)värvides ja lakkides;g)vedelikufiltrites.Erandina ei kohaldata seda sätet meditsiinis kasutatavate filtrite suhtes enne, kui pärast 31. detsembrit 1994;h)teekattematerjalides, mille kiusisaldus on suurem kui 2 %;i)mördis, kaitsekihtides, täitematerjalides, hermeetikutes, vuukimissegudes, mastiksites, liimides, kaunistuspulbrites ja viimistlusmaterjalides;j)väikese tihedusega isolatsioonimaterjalides või heliisolatsioonimaterjalides (tihedusega alla 1 g/cm3);k)õhufiltrites ning maagaasi ja vedelgaasi juhtimiseks ja kasutamiseks tarvitatavates filtrites;l)plastpõranda- ja -seinakatete aluskihtides;m)valmistekstiilides, mis on ette nähtud tarnimiseks lõpptarbijale, kui neid ei ole töödeldud kiudude vabanemise vältimiseks.Erandina ei kohaldata seda keeldu elektrolüüsiprotsesside diafragmade suhtes enne, kui pärast 31. detsembrit 1998;n)katusepapis.Seda kiudu sisaldavate toodete turustamist ja kasutamist võidakse lubada üksnes siis, kui toodetel on märgis vastavalt direktiivi 76/769/EMÜ II lisale, ilma et see piiraks ohtlike ainete ja valmististe liigitamist, pakendamist ja märgistamist käsitlevate muude ühenduse sätete kohaldamist." |

--------------------------------------------------